open-index/open-wikipedia-markdown huggingface dataset:
Avoirdupois

**Avoirdupois** er eit einingssystem for masse. I Storbritannia og USA vert det nytta i handel for alle varer utanom smykkestein, edle metall og apoterkarvarer. Grunneininga er eit pound avoirdupois som sidan 1963 er definert lik 0,453 592 37 kg. Eit pound er delt i 16 ounces à 16 drams à 2711/32 grains.

I Storbritannia vert 112 pounds lik ein (long) hundredweight (cwt), og 20 cwt lik eit (long) ton. I USA vert 100 pounds lik ein (short) cwt, og 20 cwt lik eit (short) ton. For smykke og edelmetall nyttar ein troy-systemet, og for apotekarvarer eit eige system. Berre eininga grain er felles i alle tre systema.

Avoirdupois-systemet vart i Storbritannia offisielt overteken i 1965 av SI-systemet. I USA er systemet framleis i bruk ved sidan av SI.

## Kjelder
*avoirdupois. (21.12.2009) I *[[Store norske leksikon]]*. Henta frå: http://snl.no/avoirdupois
Avstemming i fysikk

**Avstemming i fysikk** er justering av eit svingedyktig system slik at det svingar med ein særskild frekvens. Musikkinstrument kan stemmast ved å endre mekaniske eigenskapar, til dømes volumet i ei orgelpipe eller strekket i ein fiolinstreng. Elektriske svingekrinsar i ein radiomottakar vert avstemde til resonans med frekvensen frå ein radiosendar ved hjelp av ein variabel kondensator eller ein spole med variabel sjølvinduktans. 

## Kjelder
*
Avvik i mekanikk

**Avvik** får ein i mekanikk når ein lekam fell fritt. Han vil ikkje treffe bakken i eit punkt som ligg loddrett under utgangspunktet, men litt aust for dette. Lekamen deltar nemleg i jordrotasjonen. Før fallet har han større snøggleik frå vest mot aust enn jordoverflata rett under han, fordi det er lenger frå omdreiingsaksen til jorda. Under fallet beheld lekamen denne snøggleiken og får derfor eit avvik mot aust. Avviket er størst ved ekvator og minkar til null ved polane. Det er påvist og målt ved forsøk og er eit bevis for jordrotasjonen. 

## Kjelder
*
Britiske oversjøiske territorium

**Britiske oversjøiske territorium** (engelsk *British overseas territories*; tidlegare kjent som biland eller kronkoloniar) er territorium som er underlagde britisk overhøgleik utan å vera ein del av Det sameinte kongeriket Storbritannia og Nord-Irland. Desse omfattar i dag fjorten territorium med historiske og administrative band til Storbritannia. Britiske oversjøiske territorium må haldast fråskilde frå kroneige, som har eit anna konstitusjonelt tilhøve til Storbritannia, og protektorat, som formelt ikkje var underlagt britisk overhøgleik. Dei må heller ikkje forvekslast med Samvelde-kongerike, som er suverene statar med den britiske monarken som statssjef.

Tidlegare blei kronkoloniar administrert direkte frå tenestemenn utpeikte av den britiske regjeringa. I dag er dei fleste britiske oversjøiske territoria meir eller mindre sjølvstyrte, berre avhengig av Storbritannia når det gjeld forsvar, utanrikssaker og handel.

Oversjøiske territorium har aldri vore sett på som del av Storbritannia og har aldri vore representerte i det britiske parlamentet, med den grunngjevinga at dei er separate jurisdiksjonar. Dronning Elizabeth II er statssjef i dei oversjøiske territoria som dronning av Storbritannia, ikkje som dronning av kvart territorium. Dette til skilnad frå Samvelde-kongerika, som Canada eller Australia, der dronninga har ei uttrykkjeleg rolle i kvart kongerike som «dronning av Canada» eller «dronning av Australia».

Monarken utnemner ein guvernør for kvart territorium som handlar på vegner av han eller henne og er ansvarleg for den indre tryggleiken i territoriet, samt opptrer som ein delegat mellom territoriet og den britiske regjeringa. Guvernøren har makt til å oppløysa den lovgjevande forsamlinga i territoriet og må sanksjonera alle nye lover. Guvernøren er vanlegvis frå Storbritannia.

## Nåverande oversjøiske territorium

## Kjelder


* *Denne artikkelen er omsett frå «[[:nb:Britisk oversjøisk territorium|Britisk oversjøisk territorium]]» frå , den 9. april 2012.*
Ballo-elektrisitet

**Ballo-elektrisitet** er ionisering av luft ved forstøving eller fordamping av væskedropar. Dette oppstår mellom anna omkring fossar og vert derfor òg kalla vassfallelektrisitet. Effekten som skapar ballo-elektrisitet vert kalla lenardeffekt.

## Kjelder
Kroneige

Eit **kroneige** (engelsk: *Crown Dependencies*) er ein stat som er underlagt den britiske monarken, til forskjell frå britiske oversjøiske territorium, som er underlagt overhøgleiken til Det sameinte kongeriket Storbritannia og Nord-Irland. Eit kroneige er såleis ikkje ein del av Storbritannia.

Det finst tre kroneige:

* Bailiwick of Jersey
* Bailiwick of Guernsey
* Isle of Man

## Kjelde


* *Denne artikkelen er omsett frå «[[:nb:Kronbesittelse|Kronbesittelse]]» frå ,  den 9. april 2012.*
Bandspektrum

**Bandspektrum** spektrum med karakteristiske område der spektrallinjene ligg så tett at dei, sett med dårleg oppløysing, ser ut til å danna eit kontinuerleg spektrum. Kvart slikt område vert kalla eit band. Bandspektra er karakteristiske for molekyl. Bandstrukturen, det vil sei mengda av spektrallinjene, avstanden og den relative intensiteten innan eit band, gjev opplysningar om den indre strukturen i molekyla. 

## Kjelder
*båndspektrum. () I *[[Store norske leksikon]]*. Henta frå: http://snl.no/båndspektrum
Måleband

**Målebånd** er ein vanleg reiskap for måling av lengder utover lengda på ein tommestokk eller linjal. Måleband finst vanlegvis i kapsel med ei strekkfjør, slik at det automatisk blir inn att trekt etter bruk. Litt avanserte utgåver har ein låseknast slik at ein kan stille inn ei lengd og forflytte målet til eit nytt arbeidsstykke utan å måtte gjere målinga om att. Lengd frå 1 til 5 meter er vanlegast. Dei minste går lett inn i ei bukselomme, medan dei større har klype til belte eller liknande. Bandet er påtrykt mål i centimeter, og ofte òg tommer. Kapselen vernar bandet mot unødig slitasje, til dømes i ei verktøykasse og gjer transport enkelt.

Eit måleband for sydamer og skreddarar var vanlegvis ein uelastisk strimmel av belagd tekstil, ca 1 cm breitt og påtrykket delelinjer for millimeter og større strekar med tal for centimeter. Standard lengd er 150 cm. Desse vart oppbevart samanrulla. Fordelen med måleband framfor stive målestokkar, låg i at bandet kunne følgje kurver på ein betre måte. Dermed kunne mål som skulderbredde og blusehøgde blir teke frå målepunkt til målepunkt, sjølv om stoffet skulle trekkjast inn og leggjast ut undervegs. 

## Kjelder

**Denne artikkelen bygger på «[[:nb:Måleband|Måleband]]» frå ,  den 9. april 2012.*
Suverene baseområde

**Suverene baseområde** (engelsk: *Sovereign Base Areas*) er militærbasar som er plasserte på territorium der Det sameinte kongeriket Storbritannia og Nord-Irland regjerer, men som er fråskilde frå vanleg britisk territorium.

Dei to einaste suverene baseområda er Akrotiri og Dhekelia som ligg sør på øya Kypros og grensar til republikken Kypros. Republikken var tidlegare ein del av det britiske samveldet.

## Kjelde


**Denne artikkelen er omsett frå «[[:en:Sovereign Base Areas|Sovereign Base Areas]]» frå ,  den 9. april 2012.*  
*Engelsk Wikipedia syner til: Woodliffe, John (1992). The Peacetime Use of Foreign Military Installations Under Modern International Law. Martinus Nijhoff Publishers. ISBN 978-0-7923-1879-8. Lese 2009-05-12. side 73
Barile

**Baril**, **barril** eller **barrique** er eit tønneforma kar, eit anker, som vart nytta som måleiningar for volum i søreuropeiske og latin-amerikanske land for vin, nokre stader òg for olje og andre flytande varer. Storleiken varierte ikkje berre frå land til land, men i enkelte land òg frå distrikt til distrikt og frå vare til vare. Til dømes var i Roma 1 barile d'olio 57,48 liter, men elles 58,34 l. På Sicilia var 1 barile 34,4 liter, litt mindre enn eit norsk anker. På dei fleste andre stader var storleiken 60–70 liter. I Portugal nytta ein barril, lik 301 liter, i Frankrike barrique, som normalt var 228 liter, men i ein del vindistrikt noko mindre. 

## Sjå òg
* Barrel

## Kjelder
*
Barrique

**Barrique** (fransk for tønne) er ein type eikefat som vert nytta til lagring av vin og er den mest nytta typen. Eikefatet rommar kring 225 liter og kjem opphavleg frå området kring Bordeaux.

## Kjelder
* «barrique». I *[[Store norske leksikon]]*.
Barkhauseneffekt

**Barkhauseneffekt** er ein effekt som opptrer når eit ferromagnetisk stoff, til dømes jern, endrar sin magnetiske tilstand. Dette skjer ikkje som ein kontinuerleg prosess, men ved at små område eller domene brått skiftar magnetiseringsretning. Effekten kan registrerast ved at eit jernstykke vert ført inn i ein spole som er kopla til ein høgtalar gjennom ein forsterkar. Når ein flyttar ein magnet i nærleiken av jernet i spolen, kan ein knitrande lyd høyrast i høgtalaren. Dette skuldast induksjonsstøyt i spolen kvar gong eit domene endrar sin magnetiske tilstand. 

## Kjelder

## Bakgrunnsstoff
Barleycorn

**Barleycorn** er ei gammal engelsk lengdeeining og er lik gjennomsnittslengda av eit byggkorn, som er 8,4 mm. Ein tomme (inch) vart i 1300 fastsett lik 3 barleycorn. 

Barleycorn vert òg nytta som masseeining og er det same som grain eller 0,065 gram. 

## Sjå òg
*John Barleycorn

## Kjelder
*«barleycorn» i *[[Store norske leksikon]]*.
Barlowlinse

Ei **barlowlinse** er ei divergerande linse som i praksis aukar blenderet hos eit optisk system. Ho er kalla opp etter oppfinnaren, den engelske ingeniøren Peter Barlow.

Innan astronomi vert barlowlinser nytta like føre okularet for å minske brennvidda. Sidan forstørringa til eit teleskop er lik brennvidda til teleskopet delt på brennvidda til okularet, blir nettoeffekten at bilete vert forstørra. Av denne årsaka vert astronomiske barlowlinser klassifiserte etter den forstørringa dei gjev. Dei vanlegaste barlowlensene forstørrar to gonger, men det finst òg dei som forstørrar 3x eller har ei forstørring som kan justerast. 

## Kjelder

**Denne artikkelen bygger på «[[:nb:Barlowlinse|Barlowlinse]]» frå ,  den 9. april 2012.*
Barn i fysikk

**Barn** er ei måleining for areal med symbol *b*. 1 barn er lik 10-28 m2 og vert nytta i kjerne- og elementærpartikkelfysikk som eining for partikkelstorleik. 

## Sjå òg
* Verknadstverrsnitt
Barneskei

**Barneskei**, òg kalla *dessertskei* i matoppskrifter, er ei volumeining med symbol bs som vert nytta i matlaging og farmasi for flytande medikament. Ei barneskei er lik 10 milliliter eller 2 teskeiar. Ei vanleg barneskei tar gjerne mindre enn 10 ml. 

## Kjelder

*
Måleininga teskei

**Teskei** er ei måleining for volum med symbol ts. Eininga vert nytta i matlaging og er lik 5 milliliter eller 5 kryddermål. 

## Kjelder
*teskje. I *[[Store norske leksikon]]*. Henta frå: http://snl.no/teskje
Barometrisk fallrøyr

**Barometrisk fallrøyr** er eit apparat som vert nytta til å føre væskemengder bort frå utstyr som står under vakuum (trykk lågare enn atmosfæretrykket), til dømes innsprøytingskondensatorar og inndamparar. Barometrisk fallrøyr er eit langt vertikalt røyr som vert ført ned under væskeoverflata i ein behaldar. Dersom væska er vatn, må det barometiske fallrøyret vere minst 10 meter høgt for å kunne stå imot tilnærma vakuum, men er væska tyngre enn vatn, til dømes ein base, kan røyret gjerast kortare. Barometrisk fallrøyr er ein særs enkel innretning som virkar automatisk og vert derfor nytta i industrien. 

## Kjelder
* «barometrisk fallrør» i *[[Store norske leksikon]]*.
Barostat

Ein **barostat** (av *baro-* og gresk 'opphaldande, hemmande')  eller **trykkregulator ** er eit instrument som sørgjer for å halde trykket i ein gass eller ei væske konstant. 

## Kjelder
*
Baryontal

**Baryontal** er ei tal som syner til ein type ladning som vert nytta til å klassifisere elementærpartiklar eller eit system av slike. Ein kvark har baryontal 1/3 og ein anti-kvark -1/3, slik at eit baryon har baryontal +1 og eit antibaryon -1. Meson som består av ein kvark og ein antikvark har baryontal 0. Leptonane, til dømes elektronet, har òg baryontal 0. 

Så langt ein har målt er baryontalet for eit lukka system bevart, men ein mistenker at dette ikkje gjeld eksakt. Ein eller annan så langt hypotetisk teori som sameiner elektrosvak vekselverknad med sterk verkselverknad vil bryte baryontal gjennom ein prosess der eit proton henfaller til eit nøytralt pi-meson og eit positron (anti-elektron). Så langt har ein ikkje observert i eksperiment at protonet er ustabilt. 

## Kjelder
* baryontall. () I *[[Store norske leksikon]]*. Henta frå: http://snl.no/baryontall
Barrel

**Barrel** er ei tønne eller eit kar laga av trestavar, no òg metallfat. Barrel vert nytta som eining for volum i engelsktalande land og var opphavleg ligg 32 gallon. 

I Storbritannia er sidan 1824 1 barrel (dry), lik 36 imperial gallon = 163,66 liter og vert nytta for tørre varer (korn) og for øl. Etter innføringa av SI-systemet i 1965, skal ikkje eininga lenger nyttast. 

I USA er 1 barrel mineralolje lik 42 US gallon = 158,987 liter, som er det same som eitt norsk fat. For andre væsker vert barrel nytta som 31,5 US gallon eller 119,24 liter. For frukt og andre tørre varer vert 1 barrel rekna som 115,6 liter, bortsett frå for tranebær der 1 barrel skal vere 95,5 liter.

Barrel vert særskild nytta i tollvesenet som har regler for omrekning frå pound (lb) til barrel basert på massen av varen som fyller eit målekar på éin barrel, og derfor forskjellig for kvar varesort. Til dømes er éin barrel lik 200 lb for fisk og kjøt og 376 lb for sement.

## Kjelder
*
Potensialbarriere

**Potensialbarriere** er i kvantefysikk eit område der det elektriske potensialet varierer sterkt. Kjem ein ladd partikkel inn mot ein barriere med så liten energi at han etter klassiske reglar skulle stoppast og vorte send attende i motsett retning, har han likevel i følgje kvantefysikken eit visst sannsyn for å passere barrieren. Slik barrieregjennomtrenging er i strid med den klassiske førestillinga om bevaring av energi, men er i samsvar med Heisenbergs uvisserelasjon. 

## Kjelder
*barriere – fysikk. I *[[Store norske leksikon]]*. Henta frå: http://snl.no/barriere/fysikk
Biologisk tribus

**Tribus** eller **stamme**, er ein valfri kategori brukt i den biologiske systematikken. Eit tribus omfattar éin eller fleire nærskylde grupper av organismar. Som hos andre kategoriar (med unnatak av arten) er det eit reint vurderingsspørsmål kva for grupper ein vel å kalle tribus. Ofte er det ei gruppe av slekter, men det kan òg vere familiar. Nyare systematikk er meir opptatt av organismenes slektskap eller stamtre enn av kategoriar. 

Dei vitskapelege namna har normalt ei gjenkjenneleg ending, danna ut frå rota på typusslektas namn.  
* Plantetribus har endinga **-eae**, undertribus har endinga **-inae**.
* Dyretribus og -undertribus har tilsvarande **-ini** og **-ina**.

## Kjelde

**Denne artikkelen bygger på «[[:nb:Tribus (biologi)|Tribus (biologi)]]» frå ,  den 3. september 2012.*
Baumé

**Baumé** er ei eining for væsketettleik på ein måleskala for flytevekt eller areometer. Eininga har symbol Bé eller °Bé (grad baumé). Skalaen vart foreslått av den franske kjemikaren Antoine Baumé. Han nytta to skalaer: tung baumé for væsker tyngre enn vatn, og lett baumé for væsker lettare enn vann:

For tung baumé er tettleiken for reint vatn sett til 0 Bé og tettleiken for ei 15 % saltløysing (1,115 kg/l) til 15 Bé.

For lett baumé er tettleiken for ein 10 % saltløysing (1,08 kg/l) sett lik 0 Bé og reint vatn lik 10 Bé.

Skalaene har lineær inndeling – ein auke på éin Bé vil derfor svare til forskjellig auke i tettleik (målt i kg/l) avhengig av kvar på skalaene ein er. Omrekning fra Bé til tettleik i kg/l må skje ved hjelp av tabellar eller ved utrekningar med formlar som gjev tilnærma riktig verdi. Viss det ikkje er gjeve kva skala som er brukt, er det som regel tung Bé. Einingane er no lite brukt.

## Kjelder
*baumé. () I *[[Store norske leksikon]]*. Henta frå: http://snl.no/baumé
Sør-min

**Sør-min** eller **minnan** er ei kinesisk dialektgruppe innan minspråk. Sør-min er den mest utbreidde gruppa minspråk, og blir hovudsakleg tala i Fujian-provinsen søraust i Kina, i nærliggjande provinsar, på Taiwan og blant utanlandskinesarar, særleg i Søraust-Asia. Innan kinesisk tradisjon blir gruppa rekna som dialektar av det kinesiske språket, medan andre språkforskarar gjerne reknar dei som eigne språk. Sør-minspråk er ikkje gjensidig forståelege med andre minspråk eller med mandarinkinesisk. Nokre sør-minspråk er heller ikkje gjensidig forståelege med kvarandre.

Dei viktigaste språka inna sør-min er hokkien (Quanzhou–Zhangzhou), taiwansk, teochew og hainanesisk.

## Kjelder

*Chinese, Min Nan ved ethnologue.com
*
----
**Denne artikkelen bygger på «[[:en:Minnan|Minnan]]» frå , og «[[:nb:|Minnan]]» frå  den 9. april 2012.*
Matilde Camus

**Matilde Camus** () var ein spansk forfattar kjend for å skriva lyrikk. Ho var fødd og døydde i Santander.

## Poesi
* *Voces*, 1969. 
**Vuelo de estrellas*, 1969. 
**Manantial de amor*, 1972. 
**Bestiario poético*, 1973.
**Templo del Alba*, 1974. 
**Siempre amor*, 1976.
**[[Beatus of Liébana|Cancionero de Liébana]]*, 1977. 
**Corcel en el tiempo*, 1979.
**Perfiles*, 1980. 
**He seguido tus huellas*, 1981. 
**Testigo de tu marcha*, 1981. 
**Testimonio*, 1982. 
**La preocupación de Miguel Ángel*, 1982. 
**Tierra de palabras*, 1983. 
**Coral montesino*, 1983. 
**Raíz del recuerdo*, 1984. 
**Cristales como enigmas*, 1985. 
**Sin teclado de fiebre*, 1986. 
**Santander en mi sentir*, 1989.
**Sin alcanzar la luz*, 1989. 
**El color de mi cristal*, 1990.
**Tierra de mi Cantabria*, 1991. 
**Amor dorado*, 1993. 
**Ronda de azules*, 1994. 
**Vuelo de la mente*, 1995. 
**Reflexiones a medianoche*, 1996.
**Mundo interior*, 1997. 
**Fuerza creativa*, 1998. 
**Clamor del pensamiento*, 1999.
**Cancionero multicolor*, 1999. 
**La estrellita Giroldina*, 1999. 
**Prisma de emociones*, 2000. 
**Motivos alicantinos*. 

## Bakgrunnsstoff
*
Filippiáda

**Filippiáda** (gresk Φιλιππιάδα) er ein distriktsby og ein tidlegare kommune i periferieininga Préveza i Ípiros i Hellas. Filippiáda inngår frå 2011 som ei kommunaleining i kommunen Zirós, der han er hovudsete.

Ved folketeljinga i 2021 hadde kommunaleininga Filippiáda 8&nbsp;325&nbsp;innbyggjarar, medan tettstaden med same namn hadde 5&nbsp;207&nbsp;innbyggjarar.

## Referansar
Utgangssnøggleik

**Utgangssnøggleik** er den snøggleiken ein lekam har ved byrjinga av banen sin eller på det tidspunktet som vert vald som utgangspunkt for utrekninga eller skildringa av rørsla til lekamen.

## Kjelder
*begynnelseshastighet. I *[[Store norske leksikon]]*.
Belastning i fysikk

**Belastning** i fysikk vert nytta i fleire samanhengar, til dømes om den elektriske effekten som ein maskin eller eit apparat trekker frå ei straumkjelde (lysnett, likerettar, forsterkar) og om mekanisk effekt som vert levert frå ein forbrenningsmotor, elektromotor og liknande. 

Forholdet mellom levert effekt og nominell maksimal effekt vert kalla belastningsgrad og vert nytta i samband med halv belastning, overbelastning osv. 

## Kjelder
*
Bells teorem

**Bells teorem** vart publisert av John S. Bell i 1966 og er eit viktig resultat i kvanteteorien. Bells teorem seier at i følgje kvanteteorien er verda ikkje-lokal når det gjeld kvantefenomen. Det vil sei at den målte verdien av til dømes spinnet til ein partikkel i eit fysisk system er avhengig av dei målte spinna til dei andre partiklane i systemet, uansett kor langt frå kvarandre partiklane er i det målingane vert gjort. Vis ein avgjer å endre måleprosedyren for ein partikkel A slik at ein målt eigenskap vert endra for denne, så vil praktisk talt samtidige målingar av eigenskapane til fjerne partiklar i systemet vise tilsvarande endringar. Dette vil skje sjølv når partiklane er så langt frå kvarandre at ingen informasjon kan nå frå A til dei andre partiklane i systemet før målingane vert utført. 

## Kjelder
*Bells teorem. I *[[Store norske leksikon]]*. Henta frå: http://snl.no/Bells teorem
BCS-teorien

**BCS-teorien** er ein kvantemekanisk teori for superleiing, framsett av John Bardeen, Leon Cooper og John Robert Schrieffer (B,C,S) i 1957. I følgje BCS-teorien vil vekselverknaden mellom metallatomgitteret og elektrona leie til svak tiltrekking mellom elektrona, og føre til at desse flyttar seg parvis (Cooper-par). Dei tre forskarane fekk Nobelprisen i fysikk i 1972 for BCS-teorien.

## Kjelder
*
Artisten André

**Andrey Hovnanian** (), kjend som **André**, er ein armensk songar. Han vann prisen for beste mannlege songar på Armenian Music Awards i 2004, 2005, 2006, 2007 og 2008.

## Eurovision Song Contest 2006
I 2006 vart han den fyrste til å representere Armenia i Eurovision Song Contest. Han song «Without Your Love», ein miks mellom moderne vestleg musikk og tradisjonell armensk musikk. Songen vart skriven av Armen Martirosyan.

Han starta som nummer éin i semifinalen, før Bulgaria med «Let Me Cry» av Mariana Popova.
 
Bidraget fekk tolv poeng frå Belgia, Kypros, Russland, Nederland, Frankrike og Spania, ti poeng frå Tyrkia, Israel og Hellas, åtte poeng frå Bulgaria, sju poeng frå Kviterussland, Ukraina og Tyskland, tre poeng frå Albania, Polen, Sverige, Sveits og Storbritannia, to poeng frå Romania og Moldova. Armenia fekk til saman 150 poeng og enda på sjetteplass av totalt 23 bidrag. Han gjekk dimed vidare til finalen. 
 
Han starta som nummer 24 i finalen, etter Tyrkia med «Süper Star» av Sibel Tüzün.
 
Bidraget fekk tolv poeng frå Russland og Belgia, ti poeng frå Hellas, Frankrike, Tyrkia og Nederland, åtte poeng frå Israel, Spania, Ukraina, Kviterussland og Bulgaria, sju poeng frå Moldova og Kypros, fem poeng frå Polen, tre poeng frå Tyskland, to poeng frå Litauen og eitt poeng frå Romania. Armenia fekk til saman 129 poeng og enda på åttandeplass av totalt 24 bidrag. Landet kvalifiserte seg dimed direkte til finalen i Eurovision Song Contest 2007.

Før tevlinga klaga aserbajdsjanske massemedia på at den offisielle nettstaden til Eurovision Song Contest, eurovision.tv, hadde oppgjeve Nagorno-Karabakh som fødestaden til André, til tross for at Nagorno-Karabakh òg vart rekna som ein del av Aserbajdsjan på den tida André vart fødd. Resultatet vart at fødestaden vart fjerna frå sida.

## Merknadar

## Kjelder

**Denne artikkelen bygger på «[[:en:André (singer)|André (singer)]]» frå ,  den 10. april 2012.*  
 

**Denne artikkelen bygger på «[[:sv:André (sångare)|André (sångare)]]» frå ,  den 10. april 2012.*
Mudanjiang

**Mudanjiang** (kinesisk skrift 牡丹江; pinyin *Mǔdānjiāng*) er eit byprefektur i provinsen Heilongjiang i Kina, søraust i provinsen. Byprefekturet, som er det sørlegaste i Mudanjiang, grensar mot provinsen Jilin i sør og mot grannelandet Russland i aust (frå byen Mudanjiang er det 248 km til Vladivostok). Byprefekturet Mudanjiang har eit areal på 40&nbsp;435 km² og 2&nbsp;798&nbsp;723 innbyggjarar (2010). Vel 800000 av innbyggjarane bur i byen/byområdet Mudanjiang.

Byprefekturet Mudanjiang omfattar fire bydistrikt (区 *qū*), fire byfylke (市 *shì*) og to fylke (县 *xiàn*).

## Samferdsle
Riksveg 201 i Kina går gjennom prefekturet. Vegen tek til i Hegang i provinsen Heilongjiang og fører via mellom andre Mudanjiang og Dandong sør til Liaodong-halvøya til Lüshunkou/Dalian.

Også riksveg 301 i Kina går gjennom området. Han går frå Suifenhe i Heilongjiang via mellom andre Mudanjiang, Harbin og Qiqihar til Manzhouli i Indre Mongolia.

## Kjelder

**Denne artikkelen bygger på «[[:nb:Mudanjiang|Mudanjiang]]» frå ,  den 10. april 2012.*  
**Denne artikkelen bygger på «[[:en:Mudanjiang|Mudanjiang]]» frå ,  den 10. april 2012.*  

## Bakgrunnsstoff

*
Amin Askar

**Amin Askar** () er ein norsk fotballspelar med somalisk bakgrunn. Han spelar for Kristiansund Ballklubb.

Amin Askar kom til Noreg frå Somalia som toåring. Som 17-åring begynte han å spela for A-laget til Moss FK, og same året vart han med i det norske G18-landslaget. Etter seks år i Moss, gjekk Askar over til Fredrikstad Fotballklubb i 2009. I 2012 gjekk han over til SK Brann, og debuterte 25. mars 2012.

## Kjelder

* Profil på Brann.no
Qiqihar

**Qiqihar** er eit byprefektur sørvest i provinsen Heilongjiang i Kina. I vest grensar Qiqihar mot den autonome regionen Indre Mongolia. Byprefekturet har eit areal på 42&nbsp;469 km² og 5&nbsp;367&nbsp;003 innbyggjarar i 2010. Litt over 1,5 millionar bur i storbyen/storbyområdet Qiqihar.

Byprefekturet Qiqihar omfattar sju distrikt (区 *qū*), eitt byfylke (市 *shì*) og åtte fylke (县 *xiàn*).

### Samferdsle
Kinas riksveg 301 går frå Suifenhe via mellom andre Mudanjiang, Harbin og Qiqihar til Manzhouli i Indre Mongolia.

## Kjelder

**Denne artikkelen bygger på «[[:nb:Qiqihar|Qiqihar]]» frå ,  den 10. april 2012.*  
 

**Denne artikkelen bygger på «[[:en:Qiqihar|Qiqihar]]» frå ,  den 10. april 2012.*
Tomasz Sokolowski

**Tomasz «Soko» Sokolowski** () er ein norsk fotballspelar, opphavleg frå Polen. Far hans er den tidlegare Tromsø-spelaren Kazimierz Sokolowski. Han har norsk statsborgarskap.

I mai 2003 debuterte han for FC Lyn Oslo og i sin fyrste kamp skårte han mot Molde. Han spelte midtbane for Lyn i fem år før han gjekk over til Viking i 2009, men hadde ei tid prega av skadar i klubben. I november 2011 signerte han for SK Brann, og debuterte den 25. mars 2012.

## Kjelder

* Profil på Brann.no 
* Profil på Viking-fk.no
* Profil på lynfotball.net
Shuangyashan

**Shuangyashan** er eit byprefektur aust i provinsen Heilongjiang i Kina. I aust har Shuangyashan ei relativt kort grense mot Russland. Byprefekturet har eit areal på 26&nbsp;483 km², folketalet vart i 2007 berekna til 1,5 millionar.

Byprefekturet Shuangyashan omfattar fire distrikt (区 *qū*) og fire fylke (县 *xiàn*).

### Næring
Shuangyashan har stor produksjon frå kolgruver, og tilverkar også stål, kjemikaliar, tømmer, byggematerialar, tekstilar, elektriske maskinar og matvarer. Produksjonen av stål den høgste i Heilongjiang, av kol den nest høgste.

## Kjelder

**Denne artikkelen bygger på «[[:nb:Shuangyashan|Shuangyashan]]» frå ,  den 10. april 2012.*  
 

**Denne artikkelen bygger på «[[:en:Shuangyashan|Shuangyashan]]» frå ,  den 10. april 2012.*
Oumar Niasse

**El Hadji Baye Oumar Niasse** () er ein senegalesisk fotballspelar. Frå 2007 spelte Niasse for US Ouakam, og dei vart seriemeistrar i 2011. Niasse kom på vitjing til SK Brann før 2012-sesongen, og imponerte trenaren med spelet sitt. Han signerte ein låneavtale til Brann som varte fram til 1. august 2012. Han debuterte 30. mars 2012, men vart send heim allereie i fyrste halvdel av juli, før kontrakten gjekk ut.

## Kjelder

* Profil på Brann.no 

### Fotnotar
Daqing

**Daqing** er eit byprefektur sørvest i provinsen Heilongjiang i Kina, i sør grensar det mot provinsen Jilin. Byprefekturet har eit areal på 22&nbsp;161 km² og 2&nbsp;904&nbsp;532  innbyggjarar i 2010. Vel 1,04 millionar bur i byen/byområdet Daqing.

Byprefekturet Daqing omfattar fem distrikt (区 *qū*), tre fylke (县 *xiàn*) og eitt autonomt fylke.

### Næring
Daqings næringsliv er basert på olje og petroleumsindustri, då Kinas største oljefelt ligg i prefekturet. Feltet er det fjerde største produksjonsfeltet i verda.

Bruttonasjonalprodukt per capita i Daqing er det åttande høgste av 657 utvalde byar i Kina.

### Samferdsle
Kinas riksveg 301 går frå Suifenhe via mellom andre Mudanjiang, Harbin og Qiqihar til Manzhouli i Indre Mongolia. 

## Kjelder

**Denne artikkelen bygger på «[[:nb:Daqing|Daqing]]» frå ,  den 10. april 2012.*  
 

**Denne artikkelen bygger på «[[:en:Daqing|Daqing]]» frå ,  den 10. april 2012.*
Heihe

**Heihe** er eit byprefektur nordvest i provinsen Heilongjiang i Kina. Byprefekturet har eit areal på 54&nbsp;390&nbsp;km² og 1&nbsp;673&nbsp;898 innbyggjarar i 2010.

Byen Heihe ligg ved grensa til Russland, på sørbreidda av elva Amur (på kinesisk: *Heilongjiang*) og tvers overfor den russiske grensebyen Blagovesjtsjensk. Heihe og Blagovesjtsjensk utgjer ei frihandelssone og er eit av dei viktigaste sentera for den sino-russiske handelen. I vest grensar Heihe mot den autonome regionen Indre Mongolia.

Byprefekturet Heihe omfattar eitt distrikt (区 *qū*), to byfylke (市 *shì*) og tre fylke (县 *xiàn*).

### Samferdsle
Kinas riksveg 202 tek til i Heihe i provinsen Heilongjiang og passerer gjennom Harbin og Shenyang før han endar i Dalian ved Gulehavet.

## Kjelder

**Denne artikkelen bygger på «[[:nb:Heihe|Heihe]]» frå ,  den 10. april 2012.*  
**Denne artikkelen bygger på «[[:en:Heihe|Heihe]]» frå ,  den 10. april 2012.*
Mudan Jiang

**Mudanjiang** (kinesisk: 牡丹江, pinyin: *Mǔdānjiāng*; mandsjuisk: , *Mudan bira*), er ei om lag 725 kilometer lang elv i provinsen Heilongjiang i Kina. Ho er bielv til elva Songhua.

Elva har sine kjelder i provinsen Jilin og renn mot nord, gjennom Jingposjøen. Ho flyt deretter vidare nordover gjennom fylket Ning'an og prefekturet Mudanjiang, som har namn etter elva, før ho renn saman med den større elva Songhua i fylket Yilan.

Dagens kinesiske namn kan omsetjast til «Peonelva». Tidlegare var ho kjend som  *Hurka* eller *Hurha* (瑚爾哈).

## Kjelder

**Denne artikkelen bygger på «[[:nb:Mudan Jiang|Mudan Jiang]]» frå ,  den 10. april 2012.*  
 

**Denne artikkelen bygger på «[[:de:Mudan Jiang|Mudan Jiang]]» frå ,  den 10. april 2012.*
Hegang

**Hegang** er eit byprefektur nordaust i provinsen Heilongjiang i Kina, med grense mot Russland i nord. Byprefekturet har eit areal på 14&nbsp;784 km² og 1&nbsp;058&nbsp;665  innbyggjarar i 2010.

Byprefekturet Hegang omfattar seks distrikt (区 *qū*) og to fylke (县 *xiàn*).

## Næring
Hegang er sentrum i eit av Kinas viktigaste steinkolområde med ein årleg produksjon på kring om 10 millionar tonn.

## Samferdsle
Riksveg 201 i Kina tek til i Hegang og fører via mellom andre Mudanjiang og Dandong sør til Liaodong-halvøya til Lüshunkou/Dalian.

## Kjelder

**Denne artikkelen bygger på «[[:nb:Hegang|Hegang]]» frå ,  den 10. april 2012.*  
**Denne artikkelen bygger på «[[:en:Hegang|Hegang]]» frå ,  den 10. april 2012.*  

## Bakgrunnsstoff

*
Jiamusi

**Jiamusi** er eit byprefektur nordaust i provinsen Heilongjiang i Kina, med grenser mot Russland både i nord og i aust. Byprefekturet har eit areal på 31&nbsp;528 km² og 2&nbsp;552&nbsp;097 innbyggjarar i 2010.

Byprefekturet Jiamusi omfattar fem distrikt (区 *qū*), to byfylke (市 *shì*) og fire fylke (县 *xiàn*).

## Næring og samferdsle
Byen Jiamusi er ei viktig elvehamn for nedre del av elva Songhua.

Jiamusi har jarnbanesamband til provinshovudstaden Harbin, og til grannelanda Nord-Korea og Russland.

Kinas riksveg 201 går gjennom prefekturet. Vegen tek til i Hegang og fører via mellom andre Mudanjiang og Dandong sør til Liaodong-halvøya til Lüshunkou/Dalian. Også Kinas riksveg 221 går gjennom området. Han tek til i Harbin og går til Tongjiang i Jiamusi, begge i Heilongjiang.

## Kjelder

**Denne artikkelen bygger på «[[:nb:Jiamusi|Jiamusi]]» frå ,  den 10. april 2012.*  
**Denne artikkelen bygger på «[[:en:Jiamusi|Jiamusi]]» frå ,  den 10. april 2012.*  

## Bakgrunnsstoff

*
Atla saga Ótryggssonar

**Atla saga Ótryggssonar** er ei forholdsvis ny tekst i sjangeren islendingesoge, truleg skriven på 1800-talet. Handlinga er lagt til Noreg og Island i landnåmstida; hovudpersonen Atle har vore *kolbítr* («oskeladd») gjennom ungdomstida, før han hemner far sin og utvandrar til Island. Det eldste kjende handskriftet er frå 1820, og står i ein kontekst med eldre sogetekster.

## Referansar
Mattis Øybø

**Mattis Øybø** () er ein norsk forfattar og forlagsredaktør frå Bærum. 

Han debuterte i 2003 med romanen *Alle ting skinner*.

Øybø er busett i Oslo og har redigert antologiane *Brødtekst : fortellinger om mat* og *Amerikanske tilstander*. Han er forlagsredaktør i Tiden Norsk Forlag.

## Bøker
* 2003 &ndash; *Alle ting skinner* &ndash; Roman
* 2007 &ndash; *Ingen er alene* &ndash; Roman
* 2009 &ndash; *Karin og Kareem* &ndash; Roman

## Referansar

## Bakgrunnsstoff
* Utgjevingar av Mattis Øybø i Biblioteksøk
* Utgjevingar av Mattis Øybø i BIBSYS
Bjørg Øygarden

**Bjørg Øygarden** () er ein norsk forfattar og psykolog. 

Øygarden er spesialist i klinisk nevropsykologi og barne- og ungdomspsykologi og arbeider ved Sørlandet sykehus i Arendal. Ho voks opp i Risør og er busett i Arendal.

Ho debuterte som forfattar i 1990 med romanen *Især Unni*. I tillegg til skjønnlitteratur for vaksne og barn har ho skrive fagartiklar og revytekstar.

## Bøker
* 1990 &ndash; *Især Unni* &ndash; Roman
* 1994 &ndash; *Fjell* &ndash; Roman
* 2001 &ndash; *Siste time* &ndash; Novellesamling
* 2008 &ndash; *Askeladden og de nye hjeplerne* &ndash; Barnebok
* 2012 &ndash; *Dronningen av Myrion* &ndash; Fantasy for barn

## Referansar

## Bakgrunnsstoff
* Nettstaden Til Bjørg Øygarden
* Bloggen til Bjørg Øygarden
* Digitaliserte bøker av Bjørg Øygarden hjå Nasjonalbiblioteket
* Utgjevingar av Bjørg Øygarden i Biblioteksøk
* Utgjevingar av Bjørg Øygarden i BIBSYS
Gyrid Axe Øvsteng

**Gyrid Axe Øvsteng** () er ein norsk forfattar og dramatikar frå Vågå. 

Ho debuterte som dramatikar med *Køyr* på Dramatikerfestivalen i 2000 og som barnebokforfattar i 2009 med *Finn!*.

Øvsteng har utdanning innan teatervitskap og litteraturvitskap og var elev ved pilotprosjektet for dramatikarar ved Statens teaterhøgskole 2001-2003. Ho er busett i Skien.

## Barnebøker
* 2008 &ndash; *Finn!* &ndash; biletbok illustrert av Per Ragnar Møkleby
* 2011 &ndash; *Draumar* &ndash; biletbok illustrert av Per Ragnar Møkleby
* 2012 &ndash; *Gjøglaren ; Nattsvermar ; Gåva : scenetekster*
* 2013 &ndash; *Førstemamma på Mars*' &ndash; biletbok illustrert av Per Ragnar Møkleby

## Dramatikk
* 2000 &ndash; *Køyr!* &ndash; urpremiere på Dramatikkfestivalen/Det Norske Teatret
* 2001 &ndash; *Understraumar* &ndash; urpremiere på Nationaltheatret
* 2002 &ndash; *Ja!* &ndash; urpremiere på Nationaltheatret
* 2003 &ndash; *Linedans* &ndash; urpremiere på Det Norske Teatret
* 2005 &ndash; *Arv* &ndash; urpremeiere på Samtidsfestivalen/Det Åpne Teater 
* 2006 &ndash; *Bussen* &ndash; urpremiere på Teater Ibsen
* 2006 &ndash; *Utflukt* &ndash; urpremiere i Moskva
* 2007 &ndash; *Verkeleg* &ndash; urpremiere på Rogaland Teater
* 2007 &ndash; *Papirfly* &ndash; urpremiere på Teater Ibsen
* 2007 &ndash; *The New Engine* &ndash; bestillingsverk til opninga av Klosterøya i Skien
* 2009 &ndash; *Plopp*
* 2009 &ndash; *Superhelt* &ndash; urpremiere på Det Norske Teatret
* 2009 &ndash; *Saldo* &ndash; urpremiere på Det Norske Teatret
* 2010 &ndash; *Nattsvermar*
* 2010 &ndash; *Bjørnstjerne* &ndash; urpremiere på Aulestad
* 2011 &ndash; *Gjøglaren* &ndash; urpremiere på Det Norske Teatret

## Prisar og utmerkingar
* 2013: Kritikerprisen for beste bok for born eller ungdom saman med  Per Ragnar Møkleby for *Førstemamma på Mars*'

## Referansar

## Bakgrunnsstoff
* Presentasjon av Gyrid Axe Øvsteng på nettstaden til Dramatikerforbundet
* Utgjevingar av Gyrid Axe Øvsteng i Biblioteksøk
* Utgjevingar av Gyrid Axe Øvsteng i BIBSYS
Jørgen Mohus

**Jørgen Aarre Mohus** () er ei norsk fotballmålvakt frå Bergen.

Jørgen Mohus spelte for  fram til 2008. Sommaren 2008 vart han henta inn til  som reservemålvakt då alle dei dåverande målvaktene var enten skadde eller på utlån. Jørgen Mohus var då 16 år gamal. I 2009 vart han sendt på utlån til , medan han samstundes trente med Brann. I 2010 var det òg aktuelt å låne han ut, men sidan Brann ønskte å ha høvet til å hente han raskt attende, vart ikkje dette noko av. I heile sesongen var han reserver for Håkon Opdal, som spelte alle kampane dette året, og Mohus fekk berre spele for Brann 2 i tredjedivisjon. I 2011 vart han igjen utlånt til Åsane og spelte heile sesongen i andre divisjon for dei.

I 2012-sesongen vart Mohus andremålvakt for Brann etter Piotr Leciejewski. Diverre skadde han eine ringfingeren under ei trening ei veke før seriestart, og måtte trena utan å bruka hendene i åtte veker etterpå. Då Piotr Leciejewski òg skadde seg noko etterpå, vart Brann nøydd til å henta inn ei ny målvakt, Hannes Halldorssón frå Island. Mohus fekk debuten sin for A-laget hausten 2012 i bortekampen mot  den 4. november. Kampen enda med tap 2–1. Han spelte to kampar til denne hausten.

I 2013-sesongen fekk han spele ein kamp, borte mot , då Leciejewski var skadd. Brann tapte kampen 3–1.

## Kjelder
* Spelarstatistikken er henta frå brann.no 

## Fotnotar
Qitaihe

**Qitaihe** er eit byprefektur som ligg aust i provinsen Heilongjiang i Kina. Byprefekturet har eit areal på 6&nbsp;223 km² I 2010 hadde det 920&nbsp;419 innbyggjarar, der 620&nbsp;935 budde i dei tre tettbygde urbane distrikta.

Byprefekturet Qitaihe omfattar tre distrikt (区 *qū*) og eitt fylke (县 *xiàn*).

## Historie
Historia til Qitaihe kan førast tilbake 3000 år, då staden var folkesett av sushenarar, forfedrane til mandsjuane. I 1910 blei det funne kol i Qitaihe. 
## Næring
Gruveindustri basert på steinkol er ei hovudnæring.

## Samferdsle
Riksveg 201 i Kina går gjennom området. Vegen tek til i Hegang i provinsen Heilongjiang og fører via mellom andre Mudanjiang og Dandong sør til Liaodong-halvøya til Lüshunkou/Dalian.

## Kjelder

**Denne artikkelen bygger på «[[:nb:Qitaihe|Qitaihe]]» frå ,  den 11. april 2012.*  
**Denne artikkelen bygger på «[[:en:Qitaihe|Qitaihe]]» frå ,  den 11. april 2012.*  

## Bakgrunnsstoff

*
Suihua

**Suihua** er eit byprefektur sentralt i provinsen Heilongjiang i Kina. Byprefekturet har eit areal på 35&nbsp;211 km² og 5&nbsp;416&nbsp;439 innbyggjarar i 2010. I underkant av 900&nbsp;000 mennske bur i storbyområdet, bydistriktet Beilin.

Byprefekturet Suihua omfattar eitt bydistrikt (区 *qū*), tre byfylke (市 *shì*) og seks fylke (县 *xiàn*).

### Næring
Landbruket er hovudnæringa i Suihua, som er eit senter for landbruk i Heilongjiang. Petrokjemi, tekstilindustri og maskinproduksjon er andre hovudnæringar i Suihua.

### Samferdsle
Jarnvegane Harbin-Jiamusi og Harbin-Heihe har begge stoppestad i Suihua.

## Kjelder

**Denne artikkelen bygger på «[[:nb:Suihua|Suihua]]» frå ,  den 11. april 2012.*  
 

**Denne artikkelen bygger på «[[:en:Suihua|Suihua]]» frå ,  den 11. april 2012.*
Yichun i Heilongjiang

**Yichun** er eit byprefektur nord i provinsen Heilongjiang i Kina, med ei nordgrense mot Russland. Byprefekturet har eit areal på 18&nbsp;669 km² og 1&nbsp;148&nbsp;126 innbyggjarar i 2010.

Byprefekturet Yichun omfattar 15 distrikt (区 *qū*), eitt byfylke (市 *shì*) og eitt fylke (县 *xiàn*).

Yichun ligg i eit skogrikt landområde.

## Kjelder


**Denne artikkelen bygger på «[[:nb:Yichun i Heilongjiang|Yichun i Heilongjiang]]» frå ,  den 11. april 2012.*  
**Denne artikkelen bygger på «[[:en:Yichun, Heilongjiang|Yichun, Heilongjiang]]» frå ,  den 11. april 2012.*  

## Bakgrunnsstoff

*
Hylen

**Hylen** er ein stad inst i Hylsfjorden i Suldal kommune. Frå gammalt av var staden eit knutepunkt og ein handelsstad for ferdsel mellom aust og vest. Då reiste ein med båt på Hylsfjorden, til lands over Hylsskaret, og til ny båt over Suldalsvatnet. Med rutebilvegar og dampskip blei derimot Hylen liggjande utanfor allfarveg, fram til Suldalsvegen kom i samband med Ulla-Førre. Då kom òg Hylen kraftverk som er sprengt inn i fjellet.

## Kjelder

* Om hylen og Våge frå gammal tid
Markus Jonsson

**Markus Jonsson** () er ein svensk fotballspelar som spela forsvar for SK Brann i 2012-sesongen.

Markus Jonsson starta karrieren sin for fotballaget i heimbyen Växjö. Seinare har han spelt for dei svenske laga Östers IF og Stockholmsklubben AIK Fotboll. Jonsson spelar oftast forsvar. Det var i AIK han fekk tilnamnet «Mr. 100 %» fordi han var så treffsikker når han tok straffespark. Etter tre år i AIK gjekk han til greske Panionios. Då kontrakten hans gjekk ut her i 2012, gjekk han over til SK Brann, der Rune Skarsfjord har gjort han til kaptein.

## Kjelder

* Profil på Brann.no 

## Fotnote
Hege Åsvang

**Hege Åsvang** () er ein norsk forfattar og filmvitar frå Vesterålen. 

Ho debuterte i 2006 med romanen **S**.

## Bøker
* 2006 &ndash; **S** &ndash; roman

## Referansar

## Bakgrunnsstoff
* Utgjevingar av Hege Åsvang i Biblioteksøk
* Utgjevingar av Hege Åsvang i BIBSYS
Hannes Halldórsson

**Hannes Þór Halldórsson** () er ein islandsk fotballspelar som i 2018 spelar for det islandske landslaget og for Randers i den danske toppdivisjonen. Han har tidlegare spelt for Brann, Sandnes Ulf og Bodø/Glimt i Noreg.

I 2012-sesongen var han på utlån til SK Brann. 

Halldórsson har spelt for fleire ulike lag på Island, seinast for Knattspyrnufélag Reykjavíkur (KR). Han har også spelt på det islandske landslaget. 

Då Brann-målvaktene Piotr Leciejewski og Jørgen Mohus skadde seg i byrjinga av 2012-sesongen, kom Halldórsson inn på lån frå KR. Lånet varte fram til 3. mai 2012.

## Kjelder

* *[http://www.national-football-teams.com/v2/player.php?id=47868 Engelsk Wikipedia om Halldórson. Dei refererer til National-football-teams.com, henta inn 11. april 2012.]*
* Profil på Brann.no
Øystein Øvretveit

**Øystein Øvretveit** () er ein norsk fotballmålvakt. Øvretveit er oppvaksen i Sund kommune på Sotra og spelar på Fotballklubben Jerv (2020).

Han spela i .

Øvretveit var viktig på gutelaget til Brann som vann NM hausten 2010. Han kom til Brann som 15-åring etter å ha spelt ein periode for , men spelte dei første åra sine for . Øvretveit spelte dei fleste kampane for Brann 2 i tredjedivisjon våren 2011, i tillegg til kampane til juniorlaget. 

Øvretveit vart tekne ut av trening i fleire månader vinteren 2011-2012 på grunn av uregelmessige hjarteslag, men vart friskmeldt og rykte opp som tredjekeeper for laget i 2012, bak Jørgen Mohus og Piotr Leciejewski. 

Øvretveit blei tredjemålvakt for A-laget til SK Brann i 2012-sesongen. Men då andremålvakt Jørgen Mohus skadde fingeren ei veke før start, og fyrstemålvakt Piotr Leciejewski skadde skuldra i kampen mot Rosenborg 25. mars, debuterte Øvretveit som Brann-målvakt i Tippeligaen då han kom inn innbyttar i denne kampen, 17 år gammal. Leciejewski kom attende frå skaden to veker seinare, og i mellomtida vart Hannes Halldorsson vart henta inn som andreval ut april. Leciejewski vart skadd igjen på 16. mai-kampen dette året, og igjen vart Øvretveit bytta inn. Leciejewski  vart ute ei stund, og Øvretveit fekk dermed tre kampar frå start mot Aalesund,  og . Som 17 åring hadde han dermed fått fem kampar i Tippeligaen.

Øvretveit har spelt for alle aldersklassane av landslaget frå G15 opp til G19. Han debuterte for G15 22. september 2009 i ein kamp mot Sverige. Året etter spelte han sju kampar for G16 og i 2011 ni kampar for G17. Same året debuterte han for G18, som han spelte seks kampar før, før han i april 2012 debuterte for G19. 

I januar 2013 forlenga Øvretveit avtalen sin med Brann og har kontrakt fram til og med sesongen 2015. 

 

## Kjelder
Erdin Demir

**Erdin Demir** () er ein svensk fotballspelar frå Malmö. Han signerte ein femårskontrakt med SK Brann i desember 2011, og speler forsvar.

## Kjelde

* Profil på Brann.no
Janne Marie Fatland

**Janne Marie Fatland** () er ein norsk forfattar og omsetjar frå Etne. 

Ho debuterte i 2008 med diktsamlinga *:imitabilis*.

Fatland er busett i Oslo.

## Bøker
* 2008 &ndash; *:imitabilis* &ndash; diktsamling

## Omsetjingar
* 2011 &ndash; Pia Tafdrup: *Stjerne utan land* &ndash; originaltittel: *Stjerne uden land*

## Referansar

## Bakgrunnsstoff
* Intervju med Janne Marie Fatland på nettstaden til Flamme Forlag 
* Utgjevingar av Janne Marie Fatland i Biblioteksøk
* Utgjevingar av Janne Marie Fatland i BIBSYS
Ina Åsheim

**Ina Åsheim** () er ein norsk biletkunstnar og forfattar frå Hovet i Porsgrunn. 

Åsheim er utdanna frå Statens håndverks- og kunstindustriskole. 
Ho debuterte som forfattar i 2010 med romanen *Mamma vet ikke hva som er deilig*.

## Bøker
* 2010 &ndash; *Mamma vet ikke hva som er deilig* &ndash; Roman

## Referansar

## Bakgrunnsstoff
* Intervju med Ina Åsheim hjå NRK
* Presentasjon av Ina Åsheim hjå master-minds.no 
* Utgjevingar av Ina Åsheim i Biblioteksøk
* Utgjevingar av Ina Åsheim i BIBSYS Ask
Reidun Elise Foldøy

**Reidun Elise Foldøy** () er ein norsk forfattar frå Osterøy. 

Ho debuterte i 2008 med novellesamlinga *Ein stad å møtast*. I 2007 vann ho ei novelletevling tidsskriftet *[[Vinduet]]* hadde skipa til.

Foldøy er busett i Bergen og arbeider som lærar.

## Bøker
* 2008 &ndash; *Ein stad å møtast* &ndash; novellesamling
* 2021 &ndash; *Vridd* &ndash;  roman

## Referansar
Lysterbåt

**Lysterbåt** eller **Lystring** er fellesnemnar for båtar som har likskap med listerbåten. På slutten av 1800-talet vart det på Vestlandet utvikla bruksbåtar som bygde på konstruksjonen til listerbåten. I Hardanger og Nordmøre gjekk ein vekk frå hogde halsar. På Sunnmøre gjekk ein vekk frå snedbygging, og bygde med heile bordgangar. I Hardanger bygde ein hardingar. På Sunnmøre bygde ein møringar. Frå Nordmøre og nordover brukte ein nemninga lystring på båtane som var inspirert av listerbåten. Dei første båtane av den nye typen var likare gamlebåtane enn dei som vart bygde seinare.

Lystringane vart rigga med lyster-rigg, som oftast gaffelrigg.

## Kjelder
* Gunnar Eldjarn og Jon Godal: *Åfjordbåten og Nordlandsbåten * Bind 4.ISBN 82-992217-1-4
* Bygging av en Nordmørslystring
Allium aflatunense

***Allium aflatunense*** er ei plante i laukslekta i påskeliljefamilien som høyrer naturleg heime i Sentral-Asia. Arten er ei vanleg hageplante.

## Skildring

*A. aflatunense* er ei 80-90 cm høg fleirårig laukplante med basale, smale løkkeforma blad, og hole, blomsterstandstenglar med svake ribber. Blomsterhovuda er tette, kuleforma skjermar, om lag 10 cm i diameter, danna av mange stjerneforma purpurlilla blomstrar. Blomstringa er i mai og juni, medan frøa mognar i august. Ho blir vanlegvis seld som lauk. 

*A. aflatunense* er ofte forveksla med *[[Allium hollandicum|A. hollandicum]]*, og det syner seg at dei plantene som har gått under namnet kirgislauk i Noreg, skal reknast til *A. hollandicum*.

## Dyrking
*A. aflatunense* er generelt ei hardfør plante (USDA-sone 4–8). Planta er eigna som skorne blomstrar. Ho trivst best i alkalisk jord, men ho kan òg klare seg i dårleg jord. Likeeins kan ho klare seg i delvis skugge, men trivst best i fullt solljos.

## Kjelder





## Bakgrunnsstoff

* ces.ncsu.edu 
* Hortipedia
* tulipworld.com

### Litteratur
* Hessayon, D.G. *The Bulb Expert*. Transworld Publishers Ltd. London, 1999.
* Rosella Rossi. 1990. *Guía de Bulbos*. Grijalbo. Barcelona
* Phillips, R. & Rix, M. 1989. *Bulbs*. Pan Books Ltd.
* Taylor, P. 1996. *Gardening with Bulbs*. Pavillion Books Ltd., London.
* Hartmann, H. & Kester, D. 1987. *Propagación de plantas, principios y prácticas*. Compañía Editorial Continental S.A., México. ISBN 968-26-0789-2
Kjempelauk

**Kjempelauk** (*Allium giganteum*) er ei plante i laukslekta i påskeliljefamilien. Planta høyrer naturleg heime i Sentral-Asia. Ho blir typisk 1,2 til 1,4 meter høg.

Planta har sore runde ballar av rosa blomar, og blir nytta som prydplante. I Noreg er en vanlege blomstringstida i juni. Lauken kan etast, og kan også nyttast i medisinsk samanheng.

## Kultivarar
Ein vanleg kultivar er 'Globemaster'.


Allium Giganteum (4).jpg|Fleire blomstrande kjempelaukar
Allium Giganteum (1).jpg|Blomster av *Allium giganteum* i ferd med å opnast
Allium Giganteum (2).jpg|Nærbilde av blomstrane

## Kjelder
*«Kjempeløk», *Planteguiden*, nrk.no

## Bakgrunnsstoff

* NCSU factsheet 
* Floridata
* Cornell gardening
* Missouri Botanical Garden: ''Allium giganteum''
* Plants For A Future: ''Allium giganteum''
Allium textile

***Allium textile*** er ei plante i laukslekta i påskeliljefamilien som høyrer naturleg heime i dei sentrale delar av Nord-Amerika.

## Skildring
*A. textile* har eggforma laukar som kan bli opptil 2,5&nbsp;cm lange. Skafta blir opptil 40&nbsp;cm høge, og har runde tverrsnitt. Blomane er klokke-eller urneforma, med ein diameter på rundt 6&nbsp;mm. Kronblada er kvite eller rosa med raudbrune midtnverver. Pollen og mjølberarar er gule.

## Habitat og utbreiing

*Allium textile* veks på tørre, opplyste stader i høgder på 300–2400 m.

Det naturleg leveområdet til *A. textile* strekkjer seg over Great Plains i Nord-Amerika frå Oklahoma til Montana og Minnesota, i Rocky Mountains og Great Basin-delstatar frå nordlege New Mexico til Washington og dei kanadiske provinsane Alberta, Saskatchewan og Manitoba. Ein har også funne ein isolert populasjon i Indiana.

## Namn
Engelske namn på lauken er *Prairie Onion, White Wild Onion* og *Textile Onion*. 

Vitskapleg synonym er:
* *Allium aridum* Rydb.
* *Allium geyeri* S. Watson var. *textile* (A. Nelson & J.F. Macbr.) B. Boivin
* *Allium reticulatum* G. Don
* *Allium reticulatum* G. Don var. *playanum* M.E. Jones

## Kjelder

----
**Delar av denne artikkelen bygger på «[[:en:Allium textile|Allium textile]]» frå ,  den 2. juli 2019.*  

## Bakgrunnsstoff

* Minnesota wild flowers
* USDA
* Montana plant
* Yellowstone